הוועדה המיוחדת לפניות הציבור, כנסת 20, פרוטוקול מספר 27, 2015-12-21 13:47

ישראל אייכלר: שלום, ברוכים הבאים.

ישראל אייכלר: אני מתנצל בשם הקואליציה הצרה שחייבים להצביע בוועדות שונות וזה נופל אחד לכאן ואחד לכאן, בגלל זה אני איחרתי.

ישראל אייכלר: אני הייתי פה, אבל לא היית בררה, היינו חייבים להצביע.

ישראל אייכלר: אנחנו פותחים את הישיבה בנושאים שקשורים למענות היום ולמשפחתונים.

ישראל אייכלר: הוועדה מקיימת היום ישיבת המשך לישיבה שהתקיימה ב-14 ביולי 2015, בקיץ.

ישראל אייכלר: אני אתמקד קודם כל בבעיה הכי גדולה בעיניי.

ישראל אייכלר: אני לא יודע אם נוכל לפתור אותה פה, עניין התשלום הרטרואקטיבי.

ישראל אייכלר: ב-5 השנים האחרונות לא משלמים גם אם אדם חסר לו איזה טופס, או שלאישה חסר איזה טופס ואחר כך כשהיא משלימה היא לא מקבלת רטרואקטיבית.

ישראל אייכלר: זאת בשעה, אני יודע שבביטוח הלאומי בכל הזכויות שיש לאזרח אם הוא משלים טפסים והוא מבקש משהו, אז הוא מקבל שנתיים אחורה, במקרים כמו הביטוח הלאומי.

ישראל אייכלר: במקומות אחרים אפילו יותר, מס הכנסה ובל מיני מקומות.

ישראל אייכלר: משום מה אני לא יודע למה פה הם ביטלו את הדבר הזה, זה נוגע להרבה משפחות ולהרבה מעונות.

ישראל אייכלר: הדבר השני, נודע לנו ממשרד הכלכלה ש-15 אלף הורים עוד לא העבירו ערכות הרשמה למוקד משרד הכלכלה.

ישראל אייכלר: כאן אנחנו מדברים על הון עתק, לא מדובר על מישהו חריג, בודד שלא הגיש.

ישראל אייכלר: 15 אלף לא הגישו.

ישראל אייכלר: אני אבקש כבר לרשום שבסיכומים נבקש שזה יהיה רטרואקטיבי לפחות מספטמבר, מתחילת השנה - - -

<שלומית אבינח: הארגונים גם לא הגיעו לדיון.

<יעל שמרגד: הארגונים הגיעו.

<שלומית אבינח: נציגה אחת.

<שלומית אבינח: הזמנו את כל הנציגים שתמיד משתתפים בדיונים.

<יעל שמרגד: כולנו עסוקים ולדאבוננו לא מתקדם כלום.

<יעל שמרגד: קצת קשה להתמיד בהגעה לכאן כשאנחנו רואים שהדברים לא זזים.

ישראל אייכלר: זאת הערה מאוד מעניינת, כי אם כל הוועדות של הכנסת וכל הארגונים, כל משרדי הממשלה וכל מי שמתוקצב על ידי המדינה לא יגיע לדיונים בגלל שדברים לא זזים, אז אפשר לסגור את הכנסת מחר בבוקר.

ישראל אייכלר: דווקא עכשיו הייתה לנו ועדת הרווחה על שיקום האסיר, גם שם הטענה הייתה שאין כסף ואין תקציב לדברים שמגיעים לאזרח ומגיעים לחברה ולא מקבלים.

ישראל אייכלר: אם לא רוצים לסגור את הכנסת ואם כן רוצים לתת במה לציבור, בפרט לפונים, לטפל בבעיות אז צריך לבוא ולבוא ולבוא עד שהקרח יישבר וכן נוכל להשיג דברים.

ישראל אייכלר: יש בעיה, זאת לא בעיה זו מציאות ש-40% מהמבקשים מקבלים דרגות זכאות 12, בעצם זה לא מזכה אותם בסבסוד.

ישראל אייכלר: לפעמים אדם שכן זכאי רק חסר לו איזה טופס זניח, כבר נתונים לו 12, קודם כל אתה לא זכאי ואחר כך לך תוכיח שאתה כן זכאי.

ישראל אייכלר: אני לא יודע איך זה קורה, אולי אתם תציעו הצעות איך לתקן את הדבר הזה, כי גם מי שחסר לו טופס זה לא אומר שהוא לא זכאי.

ישראל אייכלר: אפשר להגיד לו: 'אתה זכאי, אבל את צריך להשלים א', ב' ו-ג''.

ישראל אייכלר: לא לתת לו מיד דרגה 12 ולשלול ממנו את הזכות.

ישראל אייכלר: עוד נושא שיש לנו היום, עניין של משפחתונים.

ישראל אייכלר: הפער בשכר של המטפלות במשפחתונים לשכר של המטפלות במעונות.

ישראל אייכלר: דיברנו על זה, נראה אם אפשר לעשות לזה שיפור.

ישראל אייכלר: בעיה נוספת שהעלנו בשעתו, זו הייתה בעיה אקוטית, אני לא יודע האם זז משהו והאם צריך להזיז את זה.

ישראל אייכלר: נשים שיוצאות לחופשת לידה מבטלים לה את הדרגה, שהיא קיבלה אותה בצדק, עד שהיא שתוכיח, עוד פעם מסמכים נוספים, שהיא חזרה לעבודה וכל הדברים שהמכשירים יודעים היום באופן אוטומטי.

ישראל אייכלר: מדובר בבירוקרטיה מיותרת ומסורבלת.

ישראל אייכלר: אני לא יודע אם תיקנו את זה, אם לא אנחנו רוצים לתקן את זה עכשיו.

ישראל אייכלר: גם לגבי אימהות שבוחרות להאריך את חופשת הלידה, הדרגה שלהן לא מסודרת עבור הילד ששוהה במעון.

ישראל אייכלר: יש כאן בעיה שאני רוצה לציין.

ישראל אייכלר: המעונות והמשפחתונים ממשיכים לפעול.

ישראל אייכלר: מי שמשלם את זה, הם ההורים.

ישראל אייכלר: לפעמים קורים שני מצבים: א', יש הורים שלא ממהרים להסדיר את זה כי המעון לא זורק אותם.

ישראל אייכלר: יש מקרים שגם המעונות לא כל כך מעוניינים כי ממילא הם מקבלים את הכסף, אז מה אכפת להם.

<יעל שמרגד: לא.

<יעל שמרגד: אנחנו נתונים דרגת ביניים, מה שנקרא, בחלק מהמקרים.

<יעל שמרגד: במקרים של מצוקה אנחנו גם נותנים דרגת ביניים עד שהם מקבלים את הדרגה, אנחנו סופגים את העלויות.

ישראל אייכלר: בכל מקרה זה לא בסדר, כי אחד מהצדדים, או ההורים שלא בצדק ניזוקים או שהמעונות ניזוקים.

ישראל אייכלר: יש עוד בעיה שדיברנו עליה ואנחנו צריכים לדבר עליה שוב.

ישראל אייכלר: יש הפליה מובנת בחוק שאימהות ערביות, אני פעם ראשונה שומע שהערביות, לא פעם ראשונה אני שומע בנושא הזה, אבל בחקיקה הערביות והערבים כן מקופחים, נדמה לי שבמקרה הזה נשים ערביות צריכות לעבוד רק 24 שעות ונשים יהודיות צריכות לעבוד 36 שעות.

ישראל אייכלר: יש פה הפלייה שאין לה הצדקה.

ישראל אייכלר: אני יודע את הטיעון שבגלל שהן מעוטות תעסוקה.

ישראל אייכלר: אם רוצים לעשות משהו בצדק וביושר אומרים 'מעוטות הכנסה לנפש'.

ישראל אייכלר: אני מבין שזה קריטריון שיכול להיות שמעוטות הכנסה לנפש, משפחות ברוכות ילדים שאין להן אפשרות לעבוד כל כך הרבה שעות.

ישראל אייכלר: לעשות לפי יהודים וערבים, אני חושב שזו לא הוגן לא כלפי הערבים ולא כלפי היהודים.

ישראל אייכלר: נפנה מיד עכשיו לפונים.

ישראל אייכלר: הפונים, פרח אליסי ויחזקאל לדרר.

<שלומית אבינח: פרח כאן?

<שלומית אבינח: לא, היא לא כאן.

ישראל אייכלר: לדרר בבקשה.

<יחזקאל לדרר: שלום.

<יחזקאל לדרר: אני יחזקאל לדרר, אני גר בביתר.

<יחזקאל לדרר: יש לי ילדים במסגרות של המעונות או של המשפחתונים במשך כשש שנים.

<יחזקאל לדרר: עד היום הכול היה בסדר, אבל בכל פעם שהייתי מתחיל בבירוקרטיה זה היה לוקח כמה חודשים עד שאני שהייתי משיג את כל האישורים.

<יחזקאל לדרר: הפעם עם הבת שלי האחרונה, היא נשארה באותו משפתחון משנה שעברה, ב-1.9 אמרתי שאני לא אתן את המסמכים עד שלא יהיו לי כל המסמכים.

<יחזקאל לדרר: אני יודע כבר איזה מסמכים אני צריך.

<יחזקאל לדרר: חשבתי להגיש את כל המסמכים ביחד, הכנסתי אותם ב-2.12 ואז גיליתי להפתעתי בפעם הראשונה את החוק הזה שאני מקבל רק על חודשים 11 ו-12 ואני לא מקבל על ה-9 וה-10.

<יחזקאל לדרר: עשיתי את זה בתום לב, אני כבר שש שנים בתוך הדברים האלה ומעולם לא היה דבר כזה.

<יחזקאל לדרר: פניתי לדרגים הגבוהים וכולם אמרו לי שזה הנהלים, עמדו מאחורי הזאת שנקראת 'נהלים' ואת הכסף אני משלם בסוף.

<יחזקאל לדרר: או.

<יחזקאל לדרר: קיי, כנראה שמבחינת החוק הם צודקים.

<יחזקאל לדרר: באתי לפה, אמרתי לפחות אני אפנה אליהם כבנאדם.

<יחזקאל לדרר: הכסף הזה יוצא מהכיס שלי, אין לי מאיפה לשלם.

<יחזקאל לדרר: הגשתי את כל המסמכים בפעם אחת כי רציתי להקל על הבלגן הזה.

<יחזקאל לדרר: בעצם גרמתי לעצמי רע, בשעה שכל המסמכים היו אצלי כבר בדרייב עוד מהתחלה חוץ אישור הלימודים - - -

<שלומית אבינח: אתה מתכוון לדרגה לילד החדש או לכל הילדים?

<יחזקאל לדרר: לא.

<יחזקאל לדרר: יש לי ילדה אחת במסגרת כרגע.

<יחזקאל לדרר: אני כמה שנים במסגרות האלה, ילד נכנס, ילד עולה וילד נכנס.

<יחזקאל לדרר: את רוב המסמכים היה לי בדרייב ולא הכנסתי אותם עד ה-2.

<יחזקאל לדרר: 12 כי היו חסרים שני מסמכים ורציתי להכניס את הכול ביחד.

<יחזקאל לדרר: אני פשוט פונה כבנאדם להתחשב בי.

<יחזקאל לדרר: נכון, אולי נהלים זה דבר קדוש וחשוב מאוד.

<יחזקאל לדרר: נגד נהלים אין לי תשובה, אבל בכל אופן אפשר להתחשב בי כבנאדם.

ישראל אייכלר: מי יכול להשיב על השאלה הזאת?

ישראל אייכלר: גלית יעקובוב מנהלת אגף בכיר מעונות יום.

<גלית יעקובוב: עקרונית מבחני תמיכה שלנו מדברים על חודש הגשה ועל חודש שקדם לו.

<גלית יעקובוב: זה מה שמוחל כלפי כולם ולכן התשובה שקיבלתי היא התשובה הזאת.

<גלית יעקובוב: זאת אומרת, אין לנו - - -

ישראל אייכלר: למה לא מתחילת השנה?

<גלית יעקובוב: הסיבות הן סיבות שונות, כבר במשך שנים דיברו על זה שאנשים צריכים באמת לבוא ולהגיש במועד שבו הם נכנסים.

<גלית יעקובוב: יש לנו בעיות של פיקוח, אנחנו צריכים לדעת באמת שהילדים נמצאים שם, יש מקרים ממסגרות אחרות שאנשים מתחילים להגיש לקראת סוף שנה, אז כשאתה הולך, אתה אפילו לא יודע אם הילד כן היה במסגרת.

<גלית יעקובוב: לא היה במסגרת, איך שואלים, איך בודקים.

<גלית יעקובוב: זה לא דברים פשוטים.

<יחזקאל לדרר: כי במשפחתון עצמו הילדה שלי ב-1.9 נרשמה.

<גלית יעקובוב: נכון.

<גלית יעקובוב: הרישום הוא רישום והתמיכה היא תמיכה - - -

<יעל שמרגד: הרישום הוא בכלל מאפריל עד מאי.

<גלית יעקובוב: נכון, ולכן יש לנו בעיה בכל זאת עם כל הנושאים האלה של רטרו.

<גלית יעקובוב: כשמדברים, כל הסוגיה של הרטרו זו סוגיה בעייתית של ללכת לדעת מה היה בעבר, לבדוק אם כן - - -

ישראל אייכלר: איך זה בבתי ספר ואוניברסיטאות וכל מי שמתוקצב במדינה, בודקים אם אין רישום מוקדם אז לא מתקצבים את המוסד בגלל שהוא אולי לא הגיע?

ישראל אייכלר: למה אתם שונים מכל מערכת?

<גלית יעקובוב: אנחנו לא מתקצבים מוסד כאן, אנחנו נותנים סבסוד לפרט.

<גלית יעקובוב: בסבסוד לפרט כלל ברזל שמדבר באופן כללי, שאנחנו לא נותנים רטרו.

<גלית יעקובוב: יש מקרים - - -

ישראל אייכלר: ביטוח לאומי כן נותנים רטרו.

<גלית יעקובוב: בביטוח לאומי נותנים רטרו, הם קובעים - - -

ישראל אייכלר: שנתיים.

<גלית יעקובוב: הם קובעים את הזכאות לפני שנתיים.

<גלית יעקובוב: אצלנו כלל הברזל - - -

ישראל אייכלר: למה אתם לא קובעים זכאות מספטמבר?

<גלית יעקובוב: כי זה הכלל שנקבע.

<גלית יעקובוב: הכלל נקבע, מה שנקרא - - -

ישראל אייכלר: מי מוסמך לשנות את הכלל?

<גלית יעקובוב: כולנו.

<גלית יעקובוב: זה מה שאני מנסה להגיד.

<גלית יעקובוב: ברגע שמבחני התמיכה קובעים את זה, זה הכלל שחל כלפי כולם ואז אני לא יכולה לתת לאדון יחזקאל לדרר משהו שאני לא נותנת לכל היתר.

ישראל אייכלר: אני שואל על כל היתר.

<גלית יעקובוב: אם רוצים לשנות, זאת החלטה שצריכה להתקבל ויש לה משמעויות, אז צריך לשנות את זה כלפי כולם ולהגיד: 'תקשיבו, תגישו מתי שאתם תרצו.

<גלית יעקובוב: לא משנה מתי תגישו, גם אם זה בסוף השנה נחייב את תקציב המדינה'.

<גלית יעקובוב: זה גם כן קצת בעייתי, רטרואקטיבית תשעה חודשים אחורה.

<גלית יעקובוב: למעשה - - -

ישראל אייכלר: צריך למצוא את המקבילות החוקתיות.

ישראל אייכלר: היועצת המשפטית שלנו, יש מקבילות בחוק לדברים כאלה?

ישראל אייכלר: הרי כל מי שמתחשבן עם המדינה אם זה חקלאים, אם זה סובסידיות, אם חברות אוטובוס, כולם מחשבים רטרואקטיבית.

ישראל אייכלר: אפשר למצוא מקבילה כדי לאפשר לעשות את זה?

ישראל אייכלר: <ורד קירו זילברמן:> זה לא קבוע בחוק באופן חד משמעי.

<איטה עטיא: זה לא קבוע חד משמעי.

<איטה עטיא: מאחר ואנחנו יודעים שלא תמיד להורה יש את כל המסמכים במועד שהוא צריך להגיש, אנחנו אומרים להורה שעל מנת להיכנס למערכת ועל מנת שלא תקבל את הקנס תגיש שאלון, ספח תעודת זהות שנדע שזה אתה, אישור - - -

<שלומית אבינח: השאלה מי אומר, השאלה אם המשפחתון אומר לו?

<יחזקאל לדרר: אף אחד לא אמר לי את זה, זאת הבעיה.

<איטה עטיא: כתוב בערכה שהוא מקבל.

<איטה עטיא: הכול כתוב.

<איטה עטיא: אלכס יושב ארבעה חודשים לכתוב - - -

<שלומית אבינח: אלכס עושה עבודה, רק לשבח.

<שלומית אבינח: אני לפרוטוקול אומרת.

<איטה עטיא: בשנה הבאה בעזרת ה', - - -

ישראל אייכלר: אלכס עוד חייב לנו תשובה על אימהות שחוזרות לעבודה.

<איטה עטיא: אי אפשר להגיד: לא ידעתי, לא ראיתי.

<יחזקאל לדרר: אני השנה לא ידעתי מזה ואף אחד לא אמר לי את זה.

<איטה עטיא: חבל, זה כתוב.

<יחזקאל לדרר: מה זה חבל, זה שזה כתוב באתר שלכם?

<יחזקאל לדרר: אני לא נכנס לכל אתר.

<איטה עטיא: כשבאת קיבלת מעטפה?

<יחזקאל לדרר: כן.

<איטה עטיא: בעמוד הראשון כתוב באותיות קידוש לבנות.

<איטה עטיא: אני כתבתי, אני.

<יחזקאל לדרר: אני בכל אופן לא ראיתי את זה, כי אם הייתי רואה הייתי עושה את זה.

<יחזקאל לדרר: הכול היה בדרייב מוכן חוץ מכמה מסמכים.

<איטה עטיא: תכנס ותקרא.

<יחזקאל לדרר: אני מאמין.

<יחזקאל לדרר: או.

<יחזקאל לדרר: קיי, אני מאמין, אני לא מתווכח על זה.

ישראל אייכלר: בכלל אין דו שיח.

<איטה עטיא: אם אתה מגיש שאלון, מגיש ספח תעודת זהות ואישור קבלה, אז לא סופרים את החודשיים.

ישראל אייכלר: מי מוסמך לשנות את ההחלטה שלכם?

<איטה עטיא: זאת החלטה - - - <קריאה:> אנחנו ומשרד - - -

ישראל אייכלר: מי, נתניהו, נשאל את ג'ון קרי שישכנע אותו?

ישראל אייכלר: משרד הכלכלה - - - <קריאה:> כלכלה ואוצר.

<גלית יעקובוב: עקרונית מבחני תמיכה נקבעים על ידי משרד הכלכלה ומשרד האוצר ביחד.

<איטה עטיא: אנחנו נתנו פתרון.

<איטה עטיא: במקום שהוא ישמור את כל המסמכים לדצמבר, הוא היה צריך לשלוח את מה שיש לו בספטמבר.

ישראל אייכלר: ברור שמי שמגיש בזמן זה בסדר.

ישראל אייכלר: אני מדבר על מצב ש-15 אלף אימהות לא הגישו.

<איטה עטיא: אנחנו מדברים על חלקי אפילו.

<איטה עטיא: הוא היה צריך להגיש את המסמכים שיש לו ואז הוא לא היה מקבל את העונש.

<איטה עטיא: איך אני יודעת שהילד שלו קיים במעון?

<איטה עטיא: שיגיש את השאלון, תעודת זהות ואני לא אספור לו את החודשיים.

<יעל שמרגד: אבל הוא, כדי לא לפצל את המסמכים, כי לדאבוננו אצלכם הולכים דברים לאיבוד, ואז הסיכוי של 'אני אאחר - - -

<איטה עטיא: זה לא יום-יומיים, זה שלושה חודשים.

<איטה עטיא: את לא היית מסכימה שיגישו למעון שלך שלושה חודשים.

<איטה עטיא: אז אל תתני לגיטימציה - - -

<יעל שמרגד: אני לא נותנת לגיטימציה.

<יעל שמרגד: זה מקרה חריג.

<איטה עטיא: א', זה לא מקרה חריג.

<גלית יעקובוב: לא.

<גלית יעקובוב: לא.

<גלית יעקובוב: המקרה שלו הוא כדוגמה לכל ה-15 אלף שעוד לא הגישו.

<גלית יעקובוב: גם אחרים שכן הגישו, הם הגישו באיחור.

<איטה עטיא: יפה, אנחנו נתנו פתרון, אי אפשר שלא כתבנו את הפתרון.

<איטה עטיא: כתבנו, הכנסנו למעטפה, נתנו את המעטפה לכל הוראה – צריך לקורא.

ישראל אייכלר: אני מאוד שמח שהתפתחה השיחה הזאת בהתחלה כי נציג האוצר רוצה ללכת.

ישראל אייכלר: בשביל זה אני צריך אתכם פה.

ישראל אייכלר: אני רוצה שתסכימו שאפשר לעשות את זה רטרואקטיבית גם אם בנאדם לא הגיש, כמו בדברים אחרים.

<דניאל סוצ'י: חשוב לי להגיד.

<דניאל סוצ'י: קודם כל אני רציתי להתייחס לסוגית השכר, לסוגית התעריפים.

ישראל אייכלר: במשפחתונים, זה חשוב.

<דניאל סוצ'י: קודם כל על סוגית התעריף.

<דניאל סוצ'י: יש תעריף נורמטיבי שנקבע ומתעדכן כל שנה בהתאם לשלושה מדדים: מדד המחירים - - -

<שלומית אבינח: אתה מדבר על השכר - - -

ישראל אייכלר: של המטפלות במשפחתונים.

<דניאל סוצ'י: אנחנו בסופו של דבר, הממשלה מעדכנת מדי שנה, יש מפקח מחירים במשרד הכלכלה, הוא מעדכן בהתאם לצו שניתן על ידי שר האוצר ושר הכלכלה, את מחיר המשפחתונים וגם את מחיר המעונות, פחות רלוונטי לעניינו.

<דניאל סוצ'י: בין היתר הרכיב הכי מרכזי בו, 33% זה שכר הממוצע.

<דניאל סוצ'י: יש שני רכיבים נוספים: מדד מחירי הצרכן ומדד מחירי המזון.

<דניאל סוצ'י: בהתאם לזה מתעדכן כל שנה השכר הנורמטיבי.

<דניאל סוצ'י: אני כן יכול להגיד שבשנה האחרונה הוא עלה ב-5.5% שזו עלייה משמעותית - - -

<גלית יעקובוב: מוצמד לשכר מינימום, לא לשכר הממוצע.

<דניאל סוצ'י: שכר מינימום, סליחה.

<גלית יעקובוב: זה חשוב כי הפעימות הקרובות גם תבואנה לידי ביטוי.

<דניאל סוצ'י: נכון, נכון.

ישראל אייכלר: למה צריכה להיות הפלייה כל כך גדולה בין מטפלת מעונות לבין מטפלת?

<דניאל סוצ'י: קודם כל אני אומר, אין עניין של הפלייה.

<דניאל סוצ'י: הייתה שנה אחת שנדרשה חתימת שני השרים, אני לא רוצה להיכנס לזה.

<דניאל סוצ'י: ב-2014 אחד השרים לא היה מוכן לחתום ולכן לא עודכן המחיר של המשפחתונים, השנה עודכן.

<דניאל סוצ'י: דרך אגב, מה - - -

ישראל אייכלר: כמה ההפרש היום?

<דניאל סוצ'י: מה שגלית התחילה להגיד - - - עלה משמעותית.

<דניאל סוצ'י: ועכשיו כל הגידולים שכולנו מכירים, עליית שכר המינימום בשנים הקרובות, יחולו משמעותית על משפחתונים - -

<גלית יעקובוב: רק על משפחתונים ולא על מטפלות המעונות כי הן צמודות לשכר המגזר הציבורי.

ישראל אייכלר: זאת אומרת שהפער הגדול שהיה, נדמה שעמד על 500 שקל לחודש כן קיים?

<טובה עמור: כן קיים.

<טובה עמור: אנחנו גם מדברים על התעריף שהורה משלם.

<טובה עמור: זה נגזרת למשכורת של המטפלת.

ישראל אייכלר: מי קובע לכם את התעריף?

<גלית יעקובוב: וועדת המחירים ו - - -

ישראל אייכלר: אתם קובעים תעריף כל כך שונה?

<גלית יעקובוב: המבנה של מעונות יום ומשפחתונים הוא מבנה שונה לגמרי.

<גלית יעקובוב: משפחתון זה מטפלת - - -

ישראל אייכלר: אולי נקיים את הדיון אחרי שהוא יסיים.

ישראל אייכלר: אני רוצה ממך תשובה על - - -

<דניאל סוצ'י: השאלה הקודמת שאמרת?

ישראל אייכלר: כן.

ישראל אייכלר: הרטרו.

<דניאל סוצ'י: אני אסביר.

<דניאל סוצ'י: אנחנו יודעים: א', כמו שהיא אמרה, גם מסמכים חלקיים מתקבלים לכן אני חושב שיחזקאל, לצורך העניין, אם הוא היה כן קורא, אני לא רואה את הבעיה שהייתה.

<דניאל סוצ'י: אתה שואל אותי לגבי רטרו, אפשר להגיש את הפניות האלה.

<דניאל סוצ'י: כל הפניות האלה מגיעות למשרד הכלכלה.

<דניאל סוצ'י: עכשיו אנחנו דנים לקראת תשע"ז.

<דניאל סוצ'י: יש דוחות של המבקר.

<דניאל סוצ'י: אם נראה שיש צורך ואכן יש - - -

<שלומית אבינח: תשע"ו ותשע"ה, אין, הן לא - - -

<דניאל סוצ'י: אני לא קיבלתי, לא מכיר את הפניות האלה לגבי רטרו, אם כן אנחנו - - -

<שלומית אבינח: בוודאי שיש.

<גלית יעקובוב: תמיד יהיה את מי שבא ואומר: 'תקשיבו, הגשתי באיחור, אני מבקש שתתנו לי רטרו'.

<גלית יעקובוב: זה תמיד קיים.

ישראל אייכלר: נו, אם מדובר במספר אנשים מסוים, אז אתם יכולים לאשר את זה.

<שלומית אבינח: מה סדר הגדול של פניות?

<יעל שמרגד: אמרת שזה 15 אלף.

ישראל אייכלר: לא.

ישראל אייכלר: 15 אלף - - - <קריאה:> לא.

ישראל אייכלר: שלא הגישו.

<איטה עטיא: הגישו באיחור.

ישראל אייכלר: בדיוק, זה לא אומר שה-15 אלף יציפו אתכם עכשיו.

<גלית יעקובוב: לא.

<גלית יעקובוב: הם לא יציפו, אבל ברור לכם - - -

ישראל אייכלר: כמה אנשים - - -

<איטה עטיא: אבל מתישהו הם יגישו.

<איטה עטיא: יש לנו את המספרים, כל שנה מגיעים בסוף ל-95 אלף.

<איטה עטיא: יש מי שמתמהמהים - - -

<גלית יעקובוב: הכלל שנקבע בזמנו על החוסר הרטרו וכו' וכו', זה היה מסיבות מאוד ברורוץ של לדעת בתחילת השנה איפה הדברים נמצאים, לדעת מי נמצא מי לא נמצא - - -

ישראל אייכלר: בסדר, אני שמעתי, את אמרת את זה כבר קודם.

ישראל אייכלר: אני מסכים שצריך להיות סדר, אבל לא צריך ללכת עם זה עד הסוף.

<גלית יעקובוב: מה שרציתי להגיד שאין כאן סוגיה של חריג.

<גלית יעקובוב: אני לא יכולה לדון בסוגיות האלה.

<גלית יעקובוב: כמו שאמרתי - - - לא.

<גלית יעקובוב: אני אומרת, 'אין לי מה לדון ב-15 חריגים'.

<גלית יעקובוב: לכולם יש את אותה טענה: 'לא אספתי את המסמכים, לא ידעתי, הגשתי באיחור'.

<שלומית אבינח: הם לא הגישו, מדובר על יחזקאל שהגיש בנובמבר.

<גלית יעקובוב: יש כמוהו עוד.

<גלית יעקובוב: יש כמוהו עוד - - -

ישראל אייכלר: אז מה עם כל ה-15 אלף?

<גלית יעקובוב: אין לי בעיה.

<גלית יעקובוב: אני רק אומרת, הפתרון חייב להיות בקבלת החלטה שאומרת 'נותנים גם רטרו לכולם'.

<גלית יעקובוב: או שנתונים רטרו לכולם או שלא נותנים לכולם, אבל יש וועדת חריגים.

ישראל אייכלר: אני מבקשים שתקבלו החלטה כזאת.

ישראל אייכלר: הייתה החלטה כזאת, עד לפני חמש שנים זה היה.

<גלית יעקובוב: נכון וזה הופסק בגלל הסיבות שהבלגן הזה יצר במערכת, בגלל חוסר הוודאות, בגלל החיוב התקציבי בסוף שנה על מה שהיה בתחילת שנה.

<גלית יעקובוב: היו הרי - - -

<טובה עמור: כל הבלגן הזה בגלל ההפרטה של הרישום.

<גלית יעקובוב: היו טעמים לכך.

<גלית יעקובוב: אפשר לקחת את אותם פעמים ולשקול אותם שוב ולקבל החלטה.

<גלית יעקובוב: שוב, אני מוכנה לקבל את ההמלצה וללכת לכיוון הזה, אבל לא ברמה של חריגים.

ישראל אייכלר: לא.

ישראל אייכלר: עד לשנה, את זו אני רוצה שתשקלו מחדש.

<גלית יעקובוב: לשנה זאת, שוב, זה אומר עוד פעם שזה תיקון רטרואקטיבי, זה לא בלתי אפשרי.

<גלית יעקובוב: זה בוצע בעבר, אבל זה אומר שמקבלים החלטה אחרי שבודקים עוד פעם את הכול ומבינים שזה מה שעושים.

<גלית יעקובוב: זה אומר שאנחנו ומשרד האוצר נצטרך לשבת על זה.

<שלומית אבינח: השאלה לגבי אלה שכבר הגישו או שבפוטנציאל ה-15 אלף – זאת ההחלטה שצריכה להתקבל.

<שלומית אבינח: אלו שלא הגישו - - -

ישראל אייכלר: לא משנה, כי אם הם קובעים כלל שמגישים רטרו, אז הם צריכים לקחת בחשבון שכל ה-15 אלף תאורטית יגיעו.

ישראל אייכלר: <קריאה:> איפה האחריות של ההורים?

ישראל אייכלר: בסדר.

ישראל אייכלר: לא קונסים בסכום כזה גדול - - -

<גלית יעקובוב: זה היה העניין.

ישראל אייכלר: בסכום כזה גדול.

ישראל אייכלר: מדובר לפעמים בקנס מנהלי על זה שמישהו לא מגיש, נותנים לו 100-200 שקל קנס אם הוא מאחר, אבל לא אלפי שקלים.

ישראל אייכלר: מספטמבר עד אמצע השנה זה אלפי שקלים.

<שלומית אבינח: בעבר היה רטרו כל השנה?

<גלית יעקובוב: כן.

ישראל אייכלר: אנחנו נסכם את הקטע הזה בכך שאתם תשקלו את זה מחדש.

ישראל אייכלר: אני אדבר עם השר, אני לא יודע מיהו יהיה בעוד שבוע, אבל אם זה נתניהו - - -

<יעל שמרגד: יש מנכ"ל.

ישראל אייכלר: מי זה המנכ"ל?

ישראל אייכלר: <קריאה:> עמית לנג.

ישראל אייכלר: נפנה גם אליו.

ישראל אייכלר: בינתיים, נתניהו.

<יחזקאל לדרר: אפשר שאלה קטנה.

<יחזקאל לדרר: למה לא עושים שהרישום שלי במעון יתפוס אצלכם כמו שליחת בקשה ואז אני פותר את הבעיה.

<גלית יעקובוב: יש הרבה שנרשמים בלי שמבקשים סבסוד.

<גלית יעקובוב: הסבסוד והרישום זה לא אותו דבר - - -

<יחזקאל לדרר: מי שנרשם יכול לבקש גם סבסוד.

<יחזקאל לדרר: שיקבל את דרגה 12 כביכול.

ישראל אייכלר: ברור שמי שלא נרשם לא יתנו, את זה אנחנו מבקשים.

<איטה עטיא: זה הטופס, צריך לקחת אותו ולשלוח אותו.

<יחזקאל לדרר: לא ידעתי את זה, מקובל, לא הבאתי, אבל ברגע שעשיתי את זה במעון?

<יחזקאל לדרר: הכול צודק, הכול נכון.

<יחזקאל לדרר: בשנה הבאה זה יקרה, אבל השנה זה לא קרה, למה לא עושים שזה יחול?

ישראל אייכלר: אנחנו נמשיך בדיון.

ישראל אייכלר: הנושא הזה מוצא.

ישראל אייכלר: השאלה הכי דרמטית פה היא מי יהיה שר הכלכלה שאיתו אפשר לדבר.

ישראל אייכלר: שמעתי שבטקס החתימה סעיף 52 על מתווה הגז השתתפו חלק גדול מהממשלה כי ראש הממשלה נתניהו הזמין את שר הכלכלה נתניהו והזמין את השר לפיתוח אזורי נתניהו, גם הגיע שר התקשורת – הייתה חצי ממשלה שם.

ישראל אייכלר: אנחנו נצטרך לבדוק מי השר שיהיה בעוד שבוע כדי לדעת.

ישראל אייכלר: אני חושב שזה תיקון חשוב מאוד שצריך לעשות.

ישראל אייכלר: אנחנו נמשיך בדיון.

ישראל אייכלר: מי זה ארגון נשי חרות ישראל?

ישראל אייכלר: בבקשה.

ישראל אייכלר: מה זה נשי חרות בישראל?

<יעל שמרגד: בעבר הייתה קיימת תנועת החרות, הנשים הקימו עמותה.

<יעל שמרגד: תנועת החרות כבר לא קיימת, העמותה קיימת.

<יעל שמרגד: מעסיקה, מתפתחת, מנהלת מעונות יום.

ישראל אייכלר: זאת אומרת ש"ויצ"ו" ו"אמונה" ואחרות שלא הגיעו, את מייצגת את כולן?

ישראל אייכלר: "

<יעל שמרגד: כן, אני מייצגת את כולן.

ישראל אייכלר: הגענו לזמנים טובים ש"חרות" מייצגת את מפלגת העבודה.

<שלומית אבינח: מי אתן, מה השמות שלכן?

<יעל שמרגד: אתן לא רשומות.

<יעל שמרגד: היא מנהלת הוועדה, היא צריכה לקבל את השמות.

<פנינה חרר: פנינה חרר, חדווה.

רחל עזריה: כבוד היושב ראש, היה חשוב לי להיכנס, אבל מריצים אותנו בחזרה לוועדת הכספים של סוף השנה.

רחל עזריה: אני אתעדכן אחר כך.

רחל עזריה: זה מאוד חשוב.

רחל עזריה: יש פער בכל השיטה של מעונות יום והשיטה של המשפחתונים, יש הרבה עבודה שצריך לעשות שם.

ישראל אייכלר: היה פה נציג האוצר.

ישראל אייכלר: הרגע הוא דיבר על זה.

ישראל אייכלר: הם אומרים שהם סוגרים את הפערים, אנחנו נעדכן אתכם.

רחל עזריה: גם הפערים וגם האופן שהן מוגדרות כעסקים, המשפחתונים.

רחל עזריה: הנושא הזה לא עלה?

ישראל אייכלר: עוד לא.

ישראל אייכלר: עכשיו אנחנו - - -

רחל עזריה: אם אצליח אחזור.

ישראל אייכלר: בבקשה.

ישראל אייכלר: יעל שמרגד.

ישראל אייכלר: בבקשה.

<יעל שמרגד: אני יכולה לתת עוד דוגמאות של מה שקורה באמת, א', אף פעם אין מועד קבוע לרישום במעונות יום.

<יעל שמרגד: יש מועד קבוע לרישום במוסדות חינוך, בגני ילדים.

<יעל שמרגד: במעונות אין מועד קבוע שכל הורה ידע שהוא צריך להירשם ממרץ עד אפריל או מאפריל עד מאי.

<יעל שמרגד: השנה זה היה ממאי עד מאי.

<יעל שמרגד: כלומר, תאריכים מסוימים בחודשים, אין אף פעם מועד קבוע שהורה, הורה שיש לו ילד ידע, נולד ילד, מתי הוא צריך לרשום אותו.

ישראל אייכלר: בדרך כלל איך הרישום בבתי הספר, במרץ - - -

<יעל שמרגד: יש מועמד קבוע לבתי הספר ולגני ילדים.

ישראל אייכלר: מרץ?

<יעל שמרגד: בוודאי.

<יעל שמרגד: רק שמשום מה במשרד הכלכלה זה מחורבש ואף אחד לא יודע מתי בדיוק צריך להירשם.

<יעל שמרגד: אומנם הצדקתי אותם בקטע מסוים, כי גם לנו כגופים שמפעילים קשה לנו שהורים לא יודעים מתי להירשם ומתי להגיש את כל הטפסים.

ישראל אייכלר: אז מה הבקשה שלך, שיהיה מועד קבוע?

<יעל שמרגד: שבמדינת ישראל ידעו מתי הרישום למעונות יום.

ישראל אייכלר: שיהיה מועד.

ישראל אייכלר: מה הבעיה שלכם לקבוע מועד?

<גלית יעקובוב: יש כאן שתי בעיות.

<גלית יעקובוב: א', אנחנו עוסקים בתינוקות - - - <קריאה:> תינוקות נולדו - - -

<גלית יעקובוב: שנייה.

<גלית יעקובוב: זהו - - -

ישראל אייכלר: רבותיי, אני באמת מבקש שהיה יותר מסודר, עד עכשיו ככה חופשי, אבל עכשיו שיהיה דיון מסודר.

<גלית יעקובוב: יש לנו בעיה שאנחנו עוסקים בתינוקות שנולדו, זאת אומרת, אם אני פותחת רישום באיזה חודש ואומרת זה הרישום, בהחלטה הזאת אני בדרך כלל מוציאה מהרישום את כל האימהות שהלידה היא עוד שבוע-שבועיים.

<גלית יעקובוב: יש עם זה בעיה, אנחנו כל שנה מחדש בודקים איך אנחנו למעשה לא פוגעים בסוגיה הזאת בגלל תאריך הרישום הסטטי הזה.

<גלית יעקובוב: זו סוגיה שנבחנת כל שנה מחדש.

<גלית יעקובוב: הסוגיה השנייה, מבחני התמיכה שהם המבחנים שקובעים למעשה גם את וועדות הקבלה ואת מי שמתקבל ואת מי שלא מתקבל.

<גלית יעקובוב: הולכים לפי מדיניות שרים.

<גלית יעקובוב: אני מזכירה שבשנה הקודמת, לצערנו הרב, למרות שהיינו מוכנים בתחילת שנה כל הסיפור שהיה עם חילופי שרים ועם חילופי מבחני תמיכה שהיו, בשל מה שהיה כתוב שם ומה ששונה לא יכולנו לפני מאי לבוא עם הרישום.

<גלית יעקובוב: לנו זה היה מאוד קשה, אבל זה מה שנדרש בגלל חילופי שרים ו- - -

ישראל אייכלר: מה זה בסדר גמור?

ישראל אייכלר: תקבעו שזה מאי.

<גלית יעקובוב: לא.

<גלית יעקובוב: מאי זה בהגדרה קצת מאוחר מדי.

ישראל אייכלר: ומה עם יולי אוגוסט?

<גלית יעקובוב: אני מניחה שכבוד היושב ראש מכיר את הסוגיה, היינו לנו מבחני תמיכה, היה צריך לשנות את מבחני התמיכה בגלל חילופי הממשלות ובגלל חילופי החלטות שהתקבלו.

<גלית יעקובוב: היה לזה משמעות מאוד גדולה גם לתמיכה וגם לוועדות הקבלה.

<גלית יעקובוב: אי אפשר להתעלם מהסוגיה הזאת ולכן מועד הרישום נדחה.

<גלית יעקובוב: מאי זה חודש שמאוד קשה לנו להסתדר איתו, כי אם הרישום רק מתחיל במאי זה אומר שאני צריכה להספיק לעשות וועדות קבלה למעונות שיש להם יותר ביקוש ממה שיש להציע, השנה גמרנו אותם בסוף אוגוסט – זה לא סביר.

<גלית יעקובוב: זה היה ממש על הקצה, בקושי הספקנו לעמוד.

<גלית יעקובוב: לכן אנחנו כן צריכים להקדים - - -

ישראל אייכלר: אז למה לא באפריל?

<גלית יעקובוב: זאת הכוונה שלנו השנה, לעשות את הרישום באפריל ולהיות מה שנקרא - - -

ישראל אייכלר: לגבי הילדים החדשים אין בעיה, כי אתם יכולים לעשות, במנהל הזה, שכל מי שנולד לפני אפריל חייב להירשם באפריל, מי שנולד באפריל מוסיפים אותו.

<גלית יעקובוב: אז הוא מאבד את מקומו.

<גלית יעקובוב: הבעיה, אף פעם הבעיה היא לא במקומות שבהן יש מקום, אלא במקומות שבהם יש פחות מקום, כי אז אם אמרתי את מה שכבוד היושב ראש הציע, זה אומר שגזרתי את דינם להיות אחרונים בתור.

ישראל אייכלר: ומי שנולד אחרון הוא לא יכול להגיע לגילי אפילו אם הוא רוצה.

<גלית יעקובוב: יש בזה החלטה.

<פנינה חרר: מה עם להרחיב קצת את הימים, במקום שזה יהיה שבועיים זה יהיה חודש?

<גלית יעקובוב: שוב, זה בדיוק אותה סוגיה.

<גלית יעקובוב: השנה צמצמנו את ימי הרישום לשבועיים כדי לסיים עם וועדות הקבלה לפני שמתחילה השנה.

<גלית יעקובוב: בגלל כל האיחור הכול רץ מאוד, מאוד, מאוד מהר.

ישראל אייכלר: אז אם תתחילו באפריל אתם תוכלו לתת חודש.

<גלית יעקובוב: נכון.

ישראל אייכלר: גם זאת יכולה להיות הצעה טובה.

ישראל אייכלר: הגברת טובה עמיר.

ישראל אייכלר: אני רוצה שתייצגי פה את הנושא של המשפחתונים, כי האוצר נתן לנו פה איזו תמונה שזה לא מה שהיה לפני חצי שנה כשהיה קיפוח.

<טובה עמיר: מאז שאני עובדת, 22 שנה, תמיד היה את הפער הגדול הזה בין התעריף שמשלם הורה למעון ולמשפחתון.

<טובה עמיר: אנחנו חושבים שאם כבר, זה צריך להיות ההפך כי אצלנו החינוך הוא פרטני וכל העול של התפעול נופל על המטפלת.

<טובה עמיר: כל הנגזרת של ההוצאות שלה זה מהתעריף.

<טובה עמיר: כמו שכולם יודעים, כל מי שהיה איתנו לאורך כל השנים בוועדות השונות יודע שהדרישות מאיתנו הן בלתי פוסקות והתעריף אותו תעריף.

<טובה עמיר: התחילו בשנים האחרונות, מאז שהתאגדנו ב"כוח לעובדים" יש איזו מגמה של עלייה בשכר שלנו.

<טובה עמיר: עדיין הפער בינינו לבין המעונות נשאר גדול- - -

ישראל אייכלר: כמה?

<טובה עמיר: 500 שקל לחודש.

ישראל אייכלר: 500 שקל היה לפני - - -

<טובה עמיר: עדיין.

<טובה עמיר: הורידו לנו 1% של המע"מ.

<טובה עמיר: כשירד המע"מ הורידו לנו 1% מהתעריף וזה 500 שקל.

ישראל אייכלר: המקום היחיד ששמעתי שהורידו 1%.

<טובה עמיר: מיהרו להוריד אותו.

ישראל אייכלר: בשום חנות לא קיבלתי - - -

<טובה עמיר: כשעלה המע"מ לא הוסיפו לנו.

ישראל אייכלר: כמה הפער היום ביניכם?

<טובה עמיר: 500 שקל.

ישראל אייכלר: 500 שקל לחודש על כל ילד מאותו גיל?

<טובה עמיר: בין תינוק במעון לבין תינוק במשפחתון.

<טובה עמיר: כן.

ישראל אייכלר: אותו גיל, אותו תינוק?

<טובה עמיר: אותו גיל, אותו הכול, אותם אנשים, אותם קריטריונים של הנחות והפער הוא פער.

ישראל אייכלר: מהי התשובה?

<גלית יעקובוב: היא צודקת, דבר ראשון היא צודקת.

<גלית יעקובוב: הצו של המחירים מדבר, לדוגמה אם אני לוקחת תינוק, זה 2,365 שקל למעון ו-1,883 שקל למשפחתון.

<גלית יעקובוב: זה בתור דוגמה רק כדי להסביר את זה.

<גלית יעקובוב: המבנה של התעריף, המבנה שלו שונה לגמרי בין מעונות יום לבין משפחתונים מבחינת סוג ההפעלה.

<גלית יעקובוב: זה מה שהתחלתי להגיד קודם.

<גלית יעקובוב: המשפחתון הוא בבית המטפלת, היא אמורה לתת את כל מה שהיא נותנת בביתה וכו' וכ'ו.

<גלית יעקובוב: במעונות מדובר על מבנה שצריך להקים, מערך שלם של כוח אדם שצריך להעסיק וכו' וכו'.

<גלית יעקובוב: על המעונות עשו וועדה מיוחדת שדנה בכל הרכיבים של השכר, עשו על זה שיח ציבורי מאוד רחב והגיעו לתעריף שנקבע אחרי שבדקו את כל ההוצאות וכו' וכו'.

<גלית יעקובוב: לא מדובר בשכר של המטפלות פה.

<גלית יעקובוב: מדובר בתעריף שמשלמים אותו לארגון.

<גלית יעקובוב: השכר של המטפלות הוא מה שהארגון נותן למטפלות, אנחנו לא יודעים מהו נותן למטפלות.

<גלית יעקובוב: אנחנו מניחים שזה, א', על פי דין.

<גלית יעקובוב: ב', על פי מה שהומלץ על ידי אותה וועדת מחירים כי היו שם המלצות לשכר.

<גלית יעקובוב: זה לא מדבר בשיח ישיר אל מול התעריף.

ישראל אייכלר: יש לכם פיקוח כמה נתונים הארגונים, המעונות האלה למטפלות?

<גלית יעקובוב: אם יש תלונות של מטפלות שטוענות שהן לא מקבלות את מה שמגיע להן, אז אנחנו בודקים ובעיקר במישור של יחסי עבודה אצלנו.

ישראל אייכלר: מה זה מגיע, שכר מינימום או מגיע - - -

<גלית יעקובוב: על פי דין הם מחויבים לתת שכר מינימום לפחות.

<גלית יעקובוב: על פי ההמלצות של התעריף, בהמלצות לתעריף הייתה המלצה ליותר משכר המינימום.

<גלית יעקובוב: היה שם לפי: הכשרת המטפלת, אם יש לה סוג 1, אם יש לה סוג 2.

<גלית יעקובוב: היו שם המלצות לשכר שונה לגמרי.

<גלית יעקובוב: על זה אנחנו לא מפקחים.

<גלית יעקובוב: אנחנו לא יודעים להגיד, ארגון נשי חרות לדוגמה, האם למטפלת שיש לה סוג 1 הוא אכן נותן את מה שהומלץ לתעריף.

<גלית יעקובוב: זה הומלץ, זאת לא חובה.

ישראל אייכלר: גם הגברת במשפחתון נותנת חלק מהדירה שלה.

ישראל אייכלר: גם לה עולה שכר דירה כמו של המעון.

<גלית יעקובוב: נכון.

<גלית יעקובוב: יש שני חלקים לנושא הזה.

<גלית יעקובוב: א', נושא בסיס התעריף, זה נושא שהם העלו.

<גלית יעקובוב: היו על זה כבר שתי ישיבות עוד בכלל לפני שנכנסתי לתפקיד.

<גלית יעקובוב: אנחנו אמורים להמשיך את הישיבות האלה, תיקבע עוד ישיבת המשך לזה - - -

<שלומית אבינח: לתעריף לתינוק במשפחתון?

<גלית יעקובוב: התעריף למשפחתונים בכלל.

<גלית יעקובוב: בכלל.

<גלית יעקובוב: נעשתה עבודה גדולה מאוד לגבי בסיס תעריף המעונות, אמורה להיעשות אותה עבודה לגבי המשפחתונים.

<גלית יעקובוב: אני יודעת שבישיבות הקודמות ביקשו מהם להביא איזו חוות דעת שלהם לגבי מה אמור להיות שם.

<גלית יעקובוב: זה אמור להגיע ולהיות בישיבות.

<גלית יעקובוב: אבל בינתיים, עוד לפני זה יש את כל העדכונים שדיברנו עליהם, עדכונים של התעריף הקיים היום.

<גלית יעקובוב: זה עדכונים שנעשים.

<גלית יעקובוב: הייתה בעיה בשנה הקודמת שזה לא בוצע, השנה זה כן בוצע וכן יש סוף סוף את עדכון התעריף.

<גלית יעקובוב: שוב אני מדגישה את זה, במקרה הספציפי של המשפחתונים כל הפעימות של שכר מינימום ישפיעו מאוד על התעריף של המשפחתונים, מה שלא ישפיע על המעונות כי המעונות צמודים - - -

ישראל אייכלר: אבל היא עדיין אומרת שזה 500 שקל פער.

<גלית יעקובוב: הפער הוא לא - - -

<שלומית אבינח: היא יכולה לגלגל את זה על ההורה.

<שלומית אבינח: זה מה שכתבתם בתשובה.

<גלית יעקובוב: עוד פעם.

<גלית יעקובוב: מה זה לגלגל על ההורה, את מה?

<גלית יעקובוב: <ורד קירו זילברמן:> היא יכולה לגבות עוד - - - <קריאה:> אין אפשרות.

<גלית יעקובוב: <ורד קירו זילברמן:> זה מה שאתם כתבתם.

<גלית יעקובוב: בעקבות העדכון 27.7 חתם הממונה על העדכון, מחיר מרבי.

<גלית יעקובוב: כלומר, "מטפלת משפחתון עם חמישה ילדים יכולה לגבות סכום נוסף של עד 500 - - -

<גלית יעקובוב: נכון, לעומת שנה שעברה.

<גלית יעקובוב: <ורד קירו זילברמן:> מההורים.

<גלית יעקובוב: נכון.

<גלית יעקובוב: עדיין יש פער, ובזה היא צודקת שהיא אומרת שאם מסתכלים על התעריף כתעריף, את רואה שמעונות זה יותר ממשפחתונים.

<גלית יעקובוב: עדיין יש פער.

ישראל אייכלר: מצד משרד הכלכלה.

<גלית יעקובוב: כן.

<גלית יעקובוב: כן.

<מרצדס צרפתי: לא.

<מרצדס צרפתי: מצד וועדת המחירים.

ישראל אייכלר: אז היא יכולה לקחת מההורים יותר.

<גלית יעקובוב: לא.

<גלית יעקובוב: היא לא יכולה לקחת יותר מהתעריף.

<גלית יעקובוב: התעריף המקסימלי שנקבע השנה נותן לה אפשרות לגבות יותר ב-100 שקל בממוצע ממה שהיא הייתה יכולה לגבות בשנה שעברה.

<גלית יעקובוב: זאת אומרת, בוצע עדכון של התעריף, עדיין במצב היום יש לה פער אל מול התעריף שיש למעונות.

<גלית יעקובוב: כן נכון לא נכון - - - <ורד קירו זילברמן:> אז ה-100 שקלים האלה לפי מה שאת הסברת, הם לא מגיעים אליה בגלל התחשבנויות - - -

<גלית יעקובוב: לא.

<גלית יעקובוב: היום היא יכולה לגבות את השכר - - - <קריאה:> זה בתוך התעריף, הם פרסמו בעיתון.

<גלית יעקובוב: אם יש לה חמישה ילדים - - -

<גלית יעקובוב: חמישה ילדים זה כ-500 שקל.

<גלית יעקובוב: אני חייבת להסביר.

<גלית יעקובוב: מה שאת אמרת עכשיו זה למעשה האיזון שכל הזמן בודקים אותו גם בוועדת המחירים, יוצא מצב שאת מה שאנחנו קובעים שההורה משלם למעשה הוא השכר שלה, אז יש לנו כל הזמן את ההורים אל מול המטפלת שזה איזון לא פשוט, לא פשוט בכלל, כי כל פעם שאתה מעלה תעריף אתה מעלה תעריף להורים.

<גלית יעקובוב: <ורד קירו זילבר

<גלית יעקובוב: מן:> זה לא בדיוק ההורים מול המטפלת כי את אומרת שהמפעילים לא משלמים למטפלת.

<גלית יעקובוב: לא.

<גלית יעקובוב: היא לא מעון.

<גלית יעקובוב: היא משפחתון.

<גלית יעקובוב: במקרה של המעונות - - -

ישראל אייכלר: לפחות היא מקבלת את הכסף לעצמה.

ישראל אייכלר: <ורד קירו זילברמן:> זה חל גם על משפחתונים, נכון?

ישראל אייכלר: המחיר המרבי במשפחתון עלה - - -

<גלית יעקובוב: זה כן.

<גלית יעקובוב: <ורד קירו זילברמן:

<גלית יעקובוב: > ואז את אומרת שהמפעילים לא משלמים - - -

<גלית יעקובוב: זה במעונות.

<גלית יעקובוב: במשפחתונים אין מפעילים.

<גלית יעקובוב: במשפחתונים המטפלות.

ישראל אייכלר: זאת המעלה וזה החיסרון.

ישראל אייכלר: מצד אחד היא מקבלת את כל הכסף ומצד שני - - -

<גלית יעקובוב: בדיוק.

<גלית יעקובוב: <קריאה:> אנחנו מעבירים לזכיינים עבור הפיקוח כמו שאנחנו מעבירים למעונות, זה מגיע לזכיין ולא למנהלת המשפחתון.

ישראל אייכלר: אז איך אנחנו פותרים את הבעיה של הפער הזה?

<גלית יעקובוב: שוב, לגבי בסיס התעריף אנחנו נמשיך לקיים את הישיבות כמו שקיימנו - - -

ישראל אייכלר: מתי את חושבת ש- - -

<גלית יעקובוב: היו כבר שתי ישיבות אם איני טועה, הישיבה הבאה אמורה להיקבע בסביבות חודש פברואר ואז נמשיך לשמוע ונמשיך לעדכן.

ישראל אייכלר: עד פברואר, מה יהיה בינתיים?

ישראל אייכלר: חבל.

<גלית יעקובוב: מה שקיים היום בתעריף וככל - - -

ישראל אייכלר: לא.

ישראל אייכלר: אולי אפשר לזרז את התהליך כדי לאפשר להן.

ישראל אייכלר: הרי מדובר בסך הכול באנשים שלא מרווחים הון.

ישראל אייכלר: כל חודש שאתם דוחים את הטיפול זה הפסד.

<גלית יעקובוב: אני מוכנה לנסות.

<גלית יעקובוב: אני לא בטוחה שנצליח לקדם לפני- - -

<עמרי פז: עד ש"כוח לעובדים" הגיע לא באמת היה כמו של המעונות.

<עמרי פז: היה דיון, הייתה איזו וועדה - - -

ישראל אייכלר: אתה מ"כוח לעובדים"?

<עמרי פז: כן, אני עמרי מ"כוח לעובדים", אני מתנצל.

ישראל אייכלר: לא ידעתי משום מה מישהו בא לשבח את "כוח לעובדים".

ישראל אייכלר: מה אתם עשיתם?

<עמרי פז: אנחנו הצגנו את התעריפים, אפשר לומר את השבירה של מה שמטפלת משלמת כל חודש על בסיס החשבון שלה.

<עמרי פז: זה לא היה, אנחנו נשמח שתהייה איזו ישיבה יותר ברורה של מה העניין - - -

<שלומית אבינח: אתם שותפים לדיונים האלה, הם משתפים - - -

<עמרי פז: בחלק כן.

<עמרי פז: אני הבנתי שהמעונות מוצמדים לשכר הממוצע במשק - - -

<גלית יעקובוב: המעונות כן.

<גלית יעקובוב: המשפחתונים לשכר המינימום.

<גלית יעקובוב: אני חושבת שזה לטובת - - -

<שקד בן עמי: לפי ההנחה שלך ההוצאות של המעונות הן יותר גבוהות בגלל שכר הדירה - - -

<גלית יעקובוב: הם שונים.

<שקד בן עמי: רק להגיד שעל פניו צריך לציין שבמעונות יש את העניין של יעילות.

<שקד בן עמי: היא מוציאה ל-20 ילדים כמות מסוימת של קניות מול 5 ילדים.

<שקד בן עמי: זאת אומרת, חושבים על זה בצורה של מפעל - - -

<גלית יעקובוב: זה לא הנושא של הדיון.

ישראל אייכלר: אני חושב שהעניין ברור.

ישראל אייכלר: לפני הסיכום אני רוצה את אלכסנדר, לשאול אותך, האם שונה כבר המצב של האימהות שיולדות וחוזרות לעבודה, הגזרה הזאת שהן צריכות עוד פעם להתחיל מההתחלה כאילו שאף אחד לא ידע.

<איטה עטיא: על זה יהיה דיון ביום רביעי במסגרת מבחני התמיכות לשנה הבאה - -

<שלומית אבינח: שנה הבאה, והשנה?

<איטה עטיא: השנה זה לא יהיה.

<גלית יעקובוב: לא.

<גלית יעקובוב: חלק מהדיון זה גם לגבי התכולה של השנה.

<יעל שמרגד: גם בשנים עברו אמרו שילד שממשיך יקלו עליו.

<יעל שמרגד: לא ראינו שום הקלה.

ישראל אייכלר: מתי אתם חושבים יהיה דיון, תוך שבועיים?

<גלית יעקובוב: לא.

<גלית יעקובוב: לא.

<גלית יעקובוב: הדיון בנושא הוא ביום רביעי.

<גלית יעקובוב: כבר היה דיון אחד - -

ישראל אייכלר: יום רביעי הקרוב, מתי אנחנו כוועדה נוכל לקבל הודעה מכם מוסמכת?

<גלית יעקובוב: אנחנו נוכל בשבועיים הקרובים - - -

ישראל אייכלר: עד שבועיים נקבל את התשובות.

ישראל אייכלר: זה תיקון גדול, זה יחייב את מערכת המחשוב לבדוק את הדברים האלה, אבל דיברנו כבר בדיון הקודם שזה בלחיצת כפתור.

ישראל אייכלר: זה לא כל כך קשה לברר מי ילדה - - -

<גלית יעקובוב: דרך אגב, מי שיולדת לא מאבדת את הדרגה שלה גם היום.

<גלית יעקובוב: זאת אומרת, מי שיולדת ממשיכה עם הדרגה שלה.

<גלית יעקובוב: הסוגיה היא לא זאת, אלא מה קורה אחר כך שהיא חוזרת לעבודה ומה היא צריכה להביא - - -

ישראל אייכלר: על זה אנחנו מדברים.

<גלית יעקובוב: אבל אף אחד לא מוריד לה את הדרגה.

<שלומית אבינח: גלית, אנחנו קיבלנו שמורדים דרגה, זו היתממות.

<גלית יעקובוב: יש לנו המון בעיות עם חופשת לידה.

<גלית יעקובוב: המון בעיות.

ישראל אייכלר: אחרי החופשה היא מוצאת שהורידו אותה.

ישראל אייכלר: נו זה היה - - -

<שלומית אבינח: את לא יכולה להגיד שזה לא קורה.

<שלומית אבינח: יש הרבה פניות.

ישראל אייכלר: אם קורה משהו לא מעכבים את הלידה.

ישראל אייכלר: את הלידה לא מעכבים, אבל את החזרה לעבודה ואת הזכאות - - -

<גלית יעקובוב: נכון, אבל פחות אנחנו כן יכולים להגיד בוודאות שאנחנו לא מורידים לה את הדרגה כשהיא יולדת, זה כבר הישג לדעתי - - -

<יעל שמרגד: הורידו, יש פניות.

<גלית יעקובוב: כשהיא יולדת היא מאבדת את הדרגה שלה, בוודאות.

<גלית יעקובוב: - - - תטפל לחלוטין בסוגיה של אחרי שהיא חוזרת - - -

ישראל אייכלר: של אחרי שהיא חוזרת, את זה אנחנו יודעים.

ישראל אייכלר: אני רוצה לסכם.

ישראל אייכלר: אני חושב שמיצינו את כל הנושאים.

ישראל אייכלר: אני רוצה לסכם.

<טובה עמיר: אני רוצה להגיד משהו.

ישראל אייכלר: משהו שלא אמרנו?

<טובה עמיר: בקשר לעניין שמפסיקים דרגה להורה במשפחתונים.

<טובה עמיר: משרד הכלכלה לוקח אוטומטית מכיסה של המטפלת את הכסף שהוא שילם מבלי לשאול שום דבר.

<טובה עמיר: מטפלות נשארו בלי שכר חודש וחודשיים.

<טובה עמיר: אנחנו מבקשות שיעבירו את העניין הזה או לגוף הממונה או מול ההורים.

ישראל אייכלר: אני רוצה לשמוע, זה משהו חוקי?

ישראל אייכלר: <ורד קירו זילברמן:> אני רוצה לשאול שאלה.

ישראל אייכלר: הסובסידיה היא של ההורים, ברגע שהיא מגיעה למטפלות אני לא יודעת מה הבסיס החוקי שלכם למשוך את הכסף מהמטפלות, מעבר לזה שהבר הזה הוא בניגוד לנהלים שלכם עצמכם.

<גלית יעקובוב: למה?

<גלית יעקובוב: <ורד קירו זילבר

<גלית יעקובוב: מן:

<גלית יעקובוב: > תסתכלי בנוהל שלכם ואת מה שאתם פרסמתם בשנת תשע"ד, תכף אני אגיד לך מה כתבתם ממי אתם גובים.

<גלית יעקובוב: אני לא רואה לזה בסיס חוקי בכלל אם הדבר מגיע להורה עצמו.

<גלית יעקובוב: אתם כותבים בעמוד 16: "מקרה בו יתברר למשרד שלא דרך הודעת ההורה כי השתתפות המדינה ביחס להורה הייתה שגויה", אני מניחה שזה המצב, "היה והורה קיבל תמיכה גבוהה ממה שמגיעה לו בפועל, המשרד רשאי לקזז מהתשלומים הבאים המגיעים להורה את גובה התשלום שהועבר ביתר.

<גלית יעקובוב: היה ולא קיימת יתרה לתשלום יידרש ההורה להשיב לארגון באופן מידי את הסכום - - -" <קריאה:> לארגון.

<גלית יעקובוב: ההתחשבנות היא אל מול הארגון.

<גלית יעקובוב: <ורד קירו זילברמן:> זה לא משנה.

<גלית יעקובוב: העניין הוא שהיא לא ארגון, היא אדם פרטי ועצמאי.

<גלית יעקובוב: מי שצריך זה ההורה, הוא זה שזכאי לאותה ההנחה, אבל ההתחשבנות וכל הקיזוז והתביעה, זכות התביעה, היא כנגד אותו הורה.

<גלית יעקובוב: אני לא מבינה את העניין שהוא מול המטפלת.

<גלית יעקובוב: אני חושבת שזו בעיה קשה מאוד.

<גלית יעקובוב: אנחנו נבדוק אותה וניתן תשובה כי כרגע אין תשובה חכמה לתת לזה.

<גלית יעקובוב: זה לא בניגוד לנוהל, הנוהל כן קובע שזה יהיה התחשבנות מול הארגון.

<גלית יעקובוב: כמובן שזה לא פותר לה את הבעיה, כי זה לא עוזר לה שזה כתוב בפועל.

<גלית יעקובוב: <ורד קירו זילברמן:> היא לא ארגון, היא אדם פרטי.

<גלית יעקובוב: גם לארגון וגם למטפלת יש כאן בעיה בזה שאנחנו שמים אותם בפרונט.

<גלית יעקובוב: אנחנו נבדוק ונחזיר תשובה.

<פנינה חרר: אני פנינה חרר, אני מנהלת מעון קנגרו בקטמונים, שכונה בירושלים, של החברה למתנ"סים.

<פנינה חרר: אני מחזיקה תקציב של המעונות.

<פנינה חרר: אני יודעת איזו עבודה קשה, מיותר לציין, אבל אני יודעת איזו עבודה קשה מטפלות עושות.

<פנינה חרר: אני לא מצליחה מעבר ל-26 שקלים לתת למטפלת את השכר מכיוון שאני צריכה לשלם את כל ההוצאות.

<פנינה חרר: עכשיו אני עובדת על שני סמלים במקביל, יש שני מעונות למנהל הקהילתי שלנו, גם "גוננים" וגם "קנגרו".

<פנינה חרר: זה בלתי אפשרי ההוצאות האלה של הסמל, לא נשאר לנו בעצם כלום.

<פנינה חרר: סמל הוא חד פעמי, גם אחר כך בשוטף לי אין אפשרות לשפר עובדת או לעלות לה את השכר.

<פנינה חרר: הרבה עובדות עזבו אותי והלכו לעבוד בחנויות נעליים, זה עצוב, אבל זה מה שקורה כי הן מקבלות שכר יותר גובה.

ישראל אייכלר: חשוב שהדברים נאמרו.

ישראל אייכלר: אני רוצה לסכם את הדיון בכמה נקודות שאני מקווה שיועילו לציבור.

ישראל אייכלר: הוועדה מבקשת לקבוע מועד קבוע לרישום למוענות ולמשפחתונים.

ישראל אייכלר: מומלץ לעשות את זה ב-1 באפריל ולאפשר רישום של חודש לפחות.

ישראל אייכלר: לבטל את הגזרה של אי תשלום רטרואקטיבי על הורים שזכאים ונרשמו בחודשים מאוחרים יותר.

ישראל אייכלר: לסיים את עבודת המשרד לבחינת בסיס התעריף למשפחתונים.

ישראל אייכלר: חופשת לידה, אנחנו רוצים שחופשת הלידה לא תפסיק את הזכאות.

ישראל אייכלר: אם האימא חזרה לעבודה אז אוטומטית ימשיכו לתת לה על פי הזכאות הקודמת ללא צורך בטפסים חדשים, ואם אפשר לעשות את זה כבר השנה.

ישראל אייכלר: אנחנו מבקשים לא לגבות מהמנהלות של המשפחתונים, על ידי משרד הכלכלה, כאשר האימא יולדת ולבדוק מחדש את שיטת ההתחשבנות מול המשפחתונים.

ישראל אייכלר: אלו הדברים שאנחנו מבקשים.

ישראל אייכלר: אני מקווה שבתור חודש או יותר נקבל מכם תשובות לכל הנושאים שעלו פה.

ישראל אייכלר: שלא נצטרך לעשות עוד פעם דיון המשך לנושא הזה ובא גואל לציון ולמשפחתונים הישועה.

ישראל אייכלר: תודה רבה.